นี้มีอะไรกับเเฟนตอนประจำเดือนมาเเล้วกินยาคุมฉุบเฉินเเล้วผ่านไป4-5วันเเล้วมีเลือดออกเหมือนประจำเดือนนี้จะท้องมั้ยค่ะ
สวัสดีค่ะ ยาคุมฉุกเฉินคือยาคุมกำเนิดที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด ไม่ว่าจะเป็นชนิด 1 หรือ 2 เม็ดหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง เป็นผลข้างเคียง ที่เกิดจากยา ซึ่งถ้ามีก็ไม่ได้บ่งบอกว่าตั้งครรภ์หรือไม่ตั้งครรภ์ในกรณีนี้ควรได้รับการยืนยันด้วยชุดตรวจครรภ์ทางปัสสาวะ ที่ให้ผลบวกได้ตั้งแต่ 10-14 วันหลังปฏิสนธิค่ะ สามารถซื้อมาตรวจยืนยันได้ในช่วงเวลาดังกล่าว หรือไปยืนยันผลที่รพ.อีกครั้งในครั้งต่อไป หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน